**DROBNE KAPLJICE DEŽJA**

**Dežne kapljice z neba  
tiho padajo na tla**.

(rahlo udarjate s prstki po mizi)

**Zdaj dežuje že močno,  
lije, lije, vse mokro!**

(s prstki trkate po mizi)

**Toča, ta ti ropota,  
kot orehi padli bi na tla!**

(udarjate s členki ali pestjo)

**Joj, grmi, bežite!  
Urno vsi se skrijte!**

(skrijete obraz)

**NAGAJIVA BIBA**

**Biba, buba, baja,** (Biba (naš kazalec in sredinec))

**po hrbtu se sprehaja**

(nagaja otroku po imenovanem delu telesa (hrbtu, nogi, nosu…))

**in nagaja.**

**Pa se \_\_\_\_\_\_**\_\_ (ime otroka)  **razjezi:**

**ti, ti, ti!** (otrok s kazalcem kara bibo)

**Biba pač ni kriva,**

**če je nagajiva.**

**PIKA, PIKA, PIKICA**

**Pika, pika, pikica,**

(narišemo tri pikice, dve za oči in eno za nos)

**to je moja slikica,**

(pike obkrožino in narišemo obraz)

**velika ušesa,**

(narišemo ušesa)

**kratek vrat,**

(narišemo vrat)

**in po glavi ves kosmat.**

(narišemo lase)

**DEŽEK PADA TIP, TIP, TIP**

**Dežek pada tip, tip, tip**

(s prstki trkamo od mizo)

**zmoči polje, zmoči hrib.**

**Toča vsuje se z neba, trop, trop, trupa tropota**

(z dlanmi udarjamo ob mizo)

**Lirelaj, sončni sijaj, boža, boža, aj, aj, aj**

(pobožamo otroka).